**KOMERCIJALNO-TRGOVAČKA ŠKOLA SPLIT**

A.G. Matoša 60, 21 000 Split

Hrvatska

Split, 20.9.2024.

**POZIV ZA PRIJAVU UČENIKA
ZA SUDJELOVANJE NA ERASMUS+ PROJEKTU**

**Akreditirani projekt br. 2024-1-HR01-KA121-VET-000210316 u okviru programa Erasmus+ Ključna aktivnost 1 u području strukovnog obrazovanja i osposobljavanja**

Komercijalno-trgovačka škola Split dobila je Erasmus akreditaciju u području strukovnog obrazovanja i osposobljavanja koja vrijedi od 1. veljače 2024. do 31. prosinca 2027. Na temelju Odluke o dodjeli bespovratnih sredstava za provedbu Erasmus+ projekta, Agencija za mobilnost i programe EU odobrila je naš projektni prijedlog u okviru Poziva za 2024. godinu.

Ciljevi projekta uključuju:

1. Jačanje strukovnih kompetencija učenika i nastavnika kroz mobilnost.
2. Promicanje europskih vrijednosti, ključnih kompetencija i jednakih mogućnosti.

**Tko se može prijaviti:** Projekt je namijenjen učenicima završnih razreda obrazovnih smjerova **prodavač** i **komercijalist**, koji će imati priliku obavljati stručnu praksu u **Bragi, Portugal**.

**Mobilnost učenika:** Mobilnost će omogućiti učenicima stjecanje novih znanja i iskustava, dodatno unaprjeđenje njihovih stručnih i jezičnih vještina, te praktično iskustvo u međunarodnom okruženju.

**Kriteriji za odabir učenika:**

1. Opći uspjeh u prethodnim razredima
2. Vladanje
3. Poznavanje praktičnog dijela kurikuluma:
	* Za smjer **prodavač**: zaključna ocjena iz poznavanja robe i prezentacijskih vještina
	* Za smjer **komercijalist**: zaključna ocjena iz strukovnih vježbi i trgovinskog poslovanja
4. Zaključna ocjena iz engleskog jezika
5. Sudjelovanje u školskim projektima i natjecanjima
6. Učenici sa saamnjenim mogućnostima ostvaruju dodatne bodove:
	* + Potvrda o nepovoljnim socijalnim uvjetima (samohrani roditelj, bez roditelja, dječji doplatak, socijalna pomoć, nezaposleni roditelj)
		+ Rješenje o primjerenom obliku obrazovanja
		+ Prebivalište u ruralnom području
7. CV i motivacijsko pismo na engleskom jeziku

**Obveze učenika koji sudjeluju u projektu:**

* Redovno pohađanje jezičnih priprema
* Redovno pohađanje strukovnih priprema
* Aktivna diseminacija projekta po povratku

**Prijava učenika:** Učenici se prijavljuju putem sljedeće poveznice: <https://forms.gle/kiyqKWmFoYmRVBvw7>

Rok za prijavu je **27. 9. 2024.** Razgovori s kandidatima održat će se **30.9.2024.** u 13:30 sati. Rezultati će biti objavljeni **1.10.2024.**, a rok za žalbe je **2.10. 2024.**

**Prijavom za sudjelovanje učenici prihvaćaju sljedeće:**

1. Sudjelovat ću u svim pripremnim i aktivnostima vezanim uz mobilnost, virtualnim i međunarodnim aktivnostima te obavezama po povratku s mobilnosti.
2. Priložit ću izjavu o suglasnosti roditelja/skrbnika, prihvaćajući uvjete i kriterije za sudjelovanje.

Program Erasmus+ sufinanciran je sredstvima Europske unije, a u Republici Hrvatskoj provodi ga Agencija za mobilnost i programe EU.

Erasmus+ koordinatorica: Ravnateljica:

Magda Barišić, dipl. oec dr. sc. Mirela Maričić